Syracusae
Syracusae (; alia nomina: Siracusia; Italiane: Siracusa; Sicule: Sarausa; Graece: ) sunt Urbs Italiae et municipium circiter 122 320 incolarum. Sitae sunt in Regione Sicilia et in Consortio Libero Municipali eiusdem nominis partes capitis agunt. Urbani Syracusani
 (etiam: Syracusii, Siracusani) appellantur.

Sententia 
Sententia urbis est: S.P.Q.S - Senatus PopulusQue Syracusanus.

Historia 

Urbs ab Archia, viro Corinthio, in insula Ortygia expulsis Siculis secunda parte octavi saeculi a.C.n. condita est. Syracusanis multa bella adversus Graecos et Poenos gerebantur. Utrique in Sicilia ante Romanorum adventum colonias condiderant. Annis 415-13 a.C.n. Syracusani de salute civitatis certare debueruntː nam una cum Selinuntiis Segestanos bello opprimebant cum illi legatos Athenas miserunt auxilium petitum. Athenienses Siciliae imperio suo maritimo subiungendae cupidine moti magnum exercitum Nicia duce miserunt qui castra ad litus portus maioris Syracusanorum posuerunt. Paulum afuit quin tota urbs circumvallaretur.  Saluti fuerunt Lacedaemonius dux Gylippus et hoplitae a Corinthiis et Boeotiis ceterisque sociis missi. Praeterea cum Syracusae tunc democratice regerentur Hermocrates, vi acer et peritus, et in consiliis belli et in contionibus popularibus feliciter praepollebat. Ita victoria penes Syracusanos fuit et anno 413 a.C.n. exercitum hostium delendo terminos imperialismo Atheniensi imposuerunt. Simul ex illo bello Syracusae una e potentissimis civitatibus Graecis -immo fortasse potentissima- factae erant tam peritia nova belli et confidentia et numero navium quam mox etiam divitiis. Saepe tamen cum Poenis bella de dominatione in Sicilia gerebant. Cum Romani in Siciliam pervenirent, Syracusae a Romanis vindicatae causa fuerunt belli Punici primi. Post ea bella Poeni ex urbe discesserunt et Syracusae neque iam Graecae neque Poenicae factae sunt, sed Romanae.

21 Maii 878 urbs a Saracenis capta est. Anno 1803 Ioannes Godofredus Seume Syracusis visitatis de itinere opus famosum Spaziergang nach Syrakus pepigit.

Hodie Syracusae ad rem publicam Italianam pertinent.

Aedificia egregia 
 Auris Dionysii (Italiane: Orecchio di Dionisio)
 Ecclesia cathedralis metropolitana Nativitas B.M.V.
 Fons Arethusae
 Ortygia
 Latomiae

Clari cives 
  Hermocrates, strategus rerum publicarum peritus quem Plato dialogis suis introduxit.
 Gelon, tyrannus
Dionysius Maior, tyrannus
Hiero II, rex

Ecclesia Catholica Romana 
Ecclesiae Catholicae Romanae Syracusis sedes episcopalis metropolitana eiusdem nominis est.

Fractiones, vici et loci in municipio

Fractiones 
Arenella, Belvedere, Cassibile, Fontane Bianche, Ognina, Santa Teresa Longarini Scalo, Targia.

Loci 
Penisola della Maddalena (Isola, Plemmirio, Terrauzza),

Muncipia finitima 
 Abola,
 Candicattinum Balnei,
 Xiridia vel Floridia,
 Melillis,
 Netum,
 Palatiolum de Acris,
 Priolus,
 Solarinum.

Notae

Bibliographia 
 Davide Tanasi, Robert H. Tykot, Andrea Vianello, Stephan Hassam, "Stable isotope analysis of the dietary habits of a Greek community in Archaic Syracuse (Sicily): a pilot study" in STAR: Science & technology of archaeological research (2 Martii 2018)

 Siciliam (regionrm)
 Consortium Liberum Municipale Syracusanum
 Provinciam Syracusanam (provinciam abrogatam)
 Urbes Italiae

Nexus externi 
 Situs publicus 
 Defensio Syracusarum in Secundum Bellum Punicum 213 a.C.n.

Pinacotheca 

 
Portus maris Mediterranei